b'\n_START_ARTICLE_\nNigula j\xc3\xa4rv\n_START_SECTION_\nMaantietoa\n_START_PARAGRAPH_\nJ\xc3\xa4rvi sijaitsee suuren Nigulan raban (suo) it\xc3\xa4reunalla. Sen pinta-ala on 20\xc2\xa0hehtaari ja se on 800 metri\xc3\xa4 pitk\xc3\xa4 ja 450 metri\xc3\xa4 leve\xc3\xa4. Vedenpinnan korkeus on keskim\xc3\xa4\xc3\xa4rin 53,7\xc2\xa0m meren pinnan yl\xc3\xa4puolella. J\xc3\xa4rven ohittaa suoraksi kaivettu Rannamets\xc3\xa4 j\xc3\xb5gi, josta on kaivettu j\xc3\xa4rveen kaksi yhdysojaa. J\xc3\xa4rven valuma-alueen laajuus on 4,6\xc2\xa0neli\xc3\xb6kilometri._NEWLINE_J\xc3\xa4rvi on luodattu ja sen keskisyvyys on 2,4 metri\xc3\xa4 ja suurin syvyys 3,1 metri\xc3\xa4. J\xc3\xa4rven laskennalliseksi tilavuudeksi voidaan m\xc3\xa4\xc3\xa4ritt\xc3\xa4\xc3\xa4 0,00049\xc2\xa0km\xc2\xb3 (kuutiokilometri\xc3\xa4) eli 0,49 miljoonaa\xc2\xa0m\xc2\xb3 . J\xc3\xa4rven rantaviivan pituus on 2,3 kilometri\xc3\xa4 ja sen rannat ovat kaikkialla suota lukuun ottamatta kahdella it\xc3\xa4\xc3\xa4n ty\xc3\xb6ntyv\xc3\xa4ll\xc3\xa4 lahdella, joissa rannat ovat mets\xc3\xa4\xc3\xa4. Toisen ojan rannassa sijaitsee rakennus, jonne johtaa parkkipaikalta polku. Latvian rajalle on matkaa 3,5 kilometri\xc3\xa4.\n_START_SECTION_\nJ\xc3\xa4rven luokittelu ja ekologia\n_START_PARAGRAPH_\nJ\xc3\xa4rvi on Vesipolitiikan puitedirektiivin (VPD) (vir. Veepoliitika Raamdirektiivi, (VRD)) luokituksen (VRD 4) mukaan veden kovuuden osalta pehme\xc3\xa4vetinen j\xc3\xa4rvi, jonka vedenv\xc3\xa4ri on tumma (vir. pehme- ja tumedaveeline j\xc3\xa4rv)._NEWLINE_J\xc3\xa4rvi luokitellaan limnologisesti dystrofiseksi j\xc3\xa4rveksi, jos j\xc3\xa4rven vedess\xc3\xa4 on korkea humuspitoisuus (vir. d\xc3\xbcstroofne tai rabade huumustoiteline, DY). T\xc3\xa4llainen j\xc3\xa4rvi sijaitsee usein suon \xc3\xa4\xc3\xa4rell\xc3\xa4 ja j\xc3\xa4rveen laskee humuspitoista suovett\xc3\xa4, joka laskee samalla veden happamuuden alhaiselle tasolle (pH on alle 7).\n_START_SECTION_\nLuontoarvoja\n_START_PARAGRAPH_\nJ\xc3\xa4rvelt\xc3\xa4 l\xc3\xa4hteen Nigulan luonnonsuojelualueelle patikkareitti, jolla on pitkospuuosuus. Reitti on kokonaisuudessaan seitsem\xc3\xa4n kilometri\xc3\xa4 pitk\xc3\xa4 ja sen matkalla on lintutorni. Suoalue on kansainv\xc3\xa4lisesti merkitt\xc3\xa4v\xc3\xa4 lintujensuojelualue.>'